Pakumulšių I tvenkinys

Pakumulšių I tvenkinys – tvenkinys Lietuvoje, Šiaulių rajone, 3 km į vakarus nuo Kuršėnųmaps.lt duomenys. Sudarytas užtvenkus Kumulšos upę (Ventos intakas) 2,8 km nuo jos žiočių. Tvenkinio ilgis iš pietryčių į šiaurės vakarus – 2,16 km, plotis – iki 0,34 km. Į pietus yra nutįsusi plati 0,8 km ilgio įlanka, į kurią įteka Ringė. Altitudė 103 m. Krantai neaukšti, vietomis apaugę krūmais ir medžiais. Tvenkinį supa daugiausia dirbami laukai, krūmynai, iš vakarų prieina Pakumulšių miškas. Pasroviui į šiaurę už kelio  yra mažesnis Pakumulšių II tvenkinys ir įsikūrusi Pakumulšių gyvenvietė, priešsroviui – Vaitkaičių tvenkinys. Pietines tvenkinio atšakas kerta du kelio  tiltai, o pietrytinis užpelkėjęs galas siekia Šiaulių–Klaipėdos geležinkelį.

Užtvankos keteros aukštis virš jūros lygio 104,9 m, ilgis 560 m, plotis 6,5 m. Vandens pralaida – šachtinė. Skaičiuotinis užtvankos debitas – 12,8 m³/s. Tvenkinys įrengtas 1976 m. 2011 m. šiaurvakarinėje pakrantėje netoli užtvankos įrengta poilsiavietė su paplūdimiu.

Prie tvenkinio yra šie kaimai: Pakumulšiai, Paringiai, Beržtvos.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Šiaulių rajono tvenkiniai